Oudtshoorn-busongeluk: Bestuurder in die hof | Maroela Media
"Gaurdner Govere (25) sal volgende week Woensdag weer in die hof verskyn om formeel aansoek te doen om borgtog," het kapt. Malcolm Pojie, woordvoerder van die polisie in die Wes-Kaap, gesê.
Pojie sê 10 mense is in die ongeluk op die N12 oorlede, en nie 11 soos vroeër berig nie. "Daar was 11 lyksakke op die toneel, maar die forensiesepatologie-diens het later bevestig dat twee van die lyksakke liggaamsdele van een persoon bevat het.
Altesaam 18 ander persone is beseer.
Die bus, van Kaapstad, was ongeveer 15 km buite Oudtshoorn toe die busbestuurder beheer oor die voertuig verloor het nadat 'n motor voor hom glo in 'n draai vir iets uitgeswaai het.
Govere is in hegtenis geneem ná die uitslag van 'n voorlopige ondersoek met 'n senior staatsaanklaer bespreek is. -SAPA
11 sterf in Wes-Kaapse-busongeluk
Die eienaar moet ook aangekla word, want hoe op aarde kan hy so 'n jong man (kind) so 'n verantwoordelike werk gee. Hy het nog feitlik geen ondervinding van motor bestuur opgedoen nie, wat staan nog so 'n groot voertuig met mense in. 'n Bus bestuurder moet ten minste 30 jaar oud wees met intensiewe opleiding in die bestuur van 'n bus.
Ek het al baie agter busse gery op die langpad en jou hare staan orent as jy sien die kanse wat hulle met hulle kosbare vrag neem.